יש מתנדבות שמדווחות על יחס לא הוגן מצד האחראים עליהן במקומות השירות, ולזלזול במעמדן. חלק אף נשלחות לבצע משימות אישיות עבור הממונים עליהן, שלא במסגרת תפקידן. יש מקרים שבהם העבודה עלולה להיות שוחקת במיוחד, משום שהיא כרוכה בביצוע  מטלות שאחרים באותו ארגון או מוסד מעדיפים שלא לבצע. מבחינה פוליטית, מוסד השירות הלאומי בעייתי כי הוא מנצל צעירים שעובדים בהיקף של משרה מלאה (40 שעות שבועיות), ללא תגמול כלכלי ראוי, ובעצם מכתיב התנדבות כפויה ככלי לשילוב חברתי – אפשרות שלחלקים רבים מהחברה אינו אופציה בכלל, מבחינה כלכלית.